73.		Žaloba o náhradu škody vyplývajúcu z licenčnej zmluvy
			(§ 69 ods. 4 AZ)
Okresný súd
Hviezdoslavova ul. č. 28
010 59 Žilina
Žalobca: 	FIFO, s.r.o.
	Hlinská ul. č. 1, 010 01 Žilina 
	IČO, DIČ, IČ DPH
	zastúpená Ing. Jánom Rusom, konateľom
	zapísaná v obchodnom registri Okresného súdu v Žiline, odd., vl. č. .................................
Žalovaný:	KIKA, a.s.
	Námestie hrdinov č. 12, 841 01 Bratislava, 
	IČO, DIČ, IČ DPH
	zastúpená PhDr. Petrom Novotným, členom predstavenstva
	zapísaná v obchodnom registri Okresného súdu Bratislava I, odd. vl. č. ................................
Vec:	Žaloba o neplatnosť odstúpenia od licenčnej zmluvy
I.
Dňa 24. 8. 2022 bola medzi žalobcom a žalovaným uzavretá licenčná zmluva, v ktorej sa žalovaný zaviazal poskytnúť žalobcovi v súlade s jej znením licenciu na použitie „Služby“ a všetky práva s ňou súvisiace, vlastnícke práva súvisiace s doménami xx.sk, yyyy.sk, zzzzz.sk a databázy poskytovaných údajov a prenajať žalovanému domény podľa podmienok v nej uvedených.
Dôkaz:
–	Licenčná zmluva zo dňa 24. 8. 2022
II.
Listom zo dňa 15. 6. 2023 oznámil žalobca žalovanému, že v súlade s Čl. II ods. 2 a Čl. V uzatvorenej licenčnej zmluvy mu mala byť poskytnutá mesačná odmena za poskytnutie licencie a za nájom domény, predstavujúca sumu vo výške 1 500 € (slovom jedentisícpäťsto eur) mesačne bez DPH, s tým, že splatnosť odmeny bola určená vždy do 15. dňa nasledujúceho kalendárneho mesiaca na základe faktúry autora. V uvedenom liste žalobca konštatoval, že faktúry za mesiac marec, apríl a máj 2023 neboli zo strany žalovaného uhradené. Z tohto titulu žalobca odstúpil od uzatvorenej licenčnej zmluvy ku dňu 31. 7. 2023.
Dôkaz:
–	Licenčná zmluva
–	List zo dňa 15. 6. 2023
III.
Napriek skutočnosti, že žalobca poslal žalovanému faktúry za mesiac marec, apríl a máj 2023, odstúpil od vyššie spomínanej licenčnej zmluvy, o čom ho informoval listom zo dňa 15. 6. 2023 s požiadavkou, aby citované faktúry, ako aj faktúry za mesiac jún a júl 2023 uhradil najneskôr do 31. 7. 2023, tento na výzvu nereagoval.
Dôkaz:
–	Faktúry č. 38/23, č. 56/23, 71/23, 89/23 a 101/23
–	List zo dňa 15. 6. 2023
IV.
Vzhľadom na skutočnosť, že žalovaný odmieta splniť svoju zmluvnú povinnosť, žiada žalobca, aby Okresný súd v Žiline vydal tento
rozsudok
Žalovaný je povinný zaplatiť žalobcovi sumu 7 500 € (slovom sedemtisíc päťsto eur) a trovy konania, a to do troch dní od nadobudnutia právoplatnosti rozsudku.
Žilina 1. 10. 2023
	podpis žalobcu

§ 69 zákona č. 185/2015 Z. z. Autorský zákon
citácia na str. 240
Odmena
(1)	Dohodnutá odmena za udelenie licencie alebo spôsob jej určenia musí zodpovedať jednotlivým spôsobom použitia diela dohodnutým podľa § 66. Táto odmena má zodpovedať očakávanému ekonomickému zhodnoteniu diela a byť proporcionálna k tvorivému podielu autora na zhodnocovanom diele.
(2)	Ak je odmena dohodnutá v závislosti od príjmov alebo výnosov z využitia licencie, nadobúdateľ je povinný predkladať autorovi najmenej raz ročne informáciu o príjmoch alebo výnosoch z využitia licencie osobitne za každý spôsob použitia diela a zároveň je povinný poskytnúť autorovi aj vyúčtovanie odmeny. To sa nevzťahuje na autora počítačového programu a na zmluvy podľa § 76 až 81. V prípade, že neboli dosiahnuté žiadne príjmy ani výnosy z využitia licencie, nadobúdateľ poskytne informáciu aspoň o tejto skutočnosti.
(3)	Ak je odmena dohodnutá v závislosti od príjmov alebo výnosov z využitia licencie, nadobúdateľ je povinný umožniť autorovi kontrolu svojej účtovnej evidencie alebo inej dokumentácie v rozsahu potrebnom na zistenie odmeny. Ak v takomto prípade nadobúdateľ poskytne autorovi informácie označené nadobúdateľom ako dôverné, nesmie autor tieto informácie prezradiť tretej osobe ani ich použiť pre seba v rozpore s účelom, na ktorý sa mu poskytli.
(4)	Ak odmena nie je dohodnutá v závislosti od príjmov alebo výnosov z využitia licencie, musí zodpovedať rozsahu, účelu a času použitia diela. Odmena podľa prvej vety môže byť dohodnutá ako jednorazová platba, najmä ak
a)	je časový rozsah licencie najviac jeden rok,
b)	ide o použitie diela s časovým rozsahom licencie najviac päť rokov a s vecne obmedzeným rozsahom licencie,
c)	v čase udelenia licencie je možné vyčísliť očakávané príjmy alebo výnosy, ktoré možno využitím licencie dosiahnuť; tieto príjmy alebo výnosy sú v licenčnej zmluve výslovne vyčíslené a odmena zodpovedá týmto príjmom alebo výnosom a je proporcionálna,
d)	ide o použitie diela novinárskej povahy,
e)	ide o použitie diela na propagačný, marketingový, reklamný účel alebo na účel korporátnej identity,
f)	ide o použitie počítačového programu alebo databázy,
g)	ide o použitie diela na nekomerčný účel ...